paragraph_text: thumb|Satelitska snimka parka Kyōto-gyoena s Carskom palačom u sjevernom dijelu Carska palača u Kyotu (jap. 京都御所, Kyōto-gosho) bila je vladarska palača japanskih careva. Smještena je u Kyotskom carskom parku (jap. 京都御苑, Kyōto Gyoen) u središtu Kyota. Od 1869. godine (revolucija Meiji) carevi stoluju u tokijskoj Carskoj palači, dok je 1877. naloženo očuvanje Carske palače u Kyotu. Iako je palača izgubila većinu svojih funkcija nakon premještanja prijestolnice u Tokio, ceremonije ustoličenja careva Taishō i Shōwa održane su upravo u njoj. Danas je palača otvorena za javnost.